《过江游灵泉寺》
宋代·李新

徐卿才力已无双，几日飞书约渡江。
岸石有纹欺锦绣，野芦无数认旌幢。
酒投渤澥难招偶，诗筑长城欲受降。
玉尘清谈更通昔，定容寒月半侵窗。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。